CELEX: 32012D0310(01)
Language: mt
Date: 2012-03-09 00:00:00
Title: Deċiżjoni tal-Kummissjoni tad- 9 ta’ Marzu 2012 dwar il-ħatra ta' tliet membri ġodda tal-Kumitat Xjentifiku, Tekniku u Ekonomiku għas-Sajd

10.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/26
            
         DEĊIŻJONI TAL-KUMMISSJONI
   tad-9 ta’ Marzu 2012
   dwar il-ħatra ta' tliet membri ġodda tal-Kumitat Xjentifiku, Tekniku u Ekonomiku għas-Sajd
   2012/C 72/06
   IL-KUMMISSJONI EWROPEA,
   Wara li kkunsidrat l-Artikoli 4 u 6 tad-Deċiżjoni tal-Kummissjoni 2005/629/KE tas-26 ta' Awwissu 2005 li tistabbilixxi Kumitat Xjentifiku, Tekniku u Ekonomiku għas-Sajd (traduzzjoni mhux uffiċjali) (1),
   Billi:
   
               (1)
            
            
               It-terminu tal-kariga tal-membri tal-Kumitat Xjentifiku, Tekniku u Ekonomiku għas-Sajd, maħtura bid-Deċiżjoni tal-Kummissjoni datata s-27 ta’ Ottubru 2010 (2), ser jiskadi fil-31 ta' Ottubru 2013.
            
         
               (2)
            
            
               Il-ħatra ta' żewġ membri tal-Kumitat imsemmi tintemm wara r-riżenja volontarja tagħhom f’Ottubru 2010 u Jannar 2011 rispettivament.
            
         
               (3)
            
            
               Id-domanda għall-parir xjentifiku għall-implimentazzjoni tal-Politika Komuni tas-Sajd qed tiżdied.
            
         
               (4)
            
            
               Skont l-Artikolu 4 tad-Deċiżjoni 2005/629/KE, il-membri l-ġodda għandhom jinħatru għall-bqija tat-terminu tal-kariga,
            
         IDDEĊIDIET KIF ĠEJ:
   Artikolu 1
   Il-ħatra tal-membri li ġejjin tal-Kumitat Xjentifiku, Tekniku u Ekonomiku għas-Sajd qed tiġi hawnhekk terminata:
   
                
            
            
               Antonio DI NATALE
            
         
                
            
            
               Andrés URIARTE
            
         Artikolu 2
   Dawn li ġejjin huma hawnhekk maħtura membri tal-Kumitat Xjentifiku, Tekniku u Ekonomiku għas-Sajd:
   
                
            
            
               Edmund John SIMMONDS,
            
         
                
            
            
               Guiseppe SCARCELLA,
            
         
                
            
            
               Jenny NORD.
            
         Artikolu 3
   It-terminu tal-kariga tagħhom għandu jiskadi fil-31 ta’ Ottubru 2013.
   Artikolu 4
   Id-Direttur Ġenerali għall-Affarijiet Marittimi u s-Sajd b'dan qed jintalab jinforma lill-persuni kkonċernati dwar il-ħatra tagħhom.
   Artikolu 5
   L-ismijiet tal-membri l-ġodda tal-Kumitat għandhom jiġu ppubblikati f'Il-Ġurnal Uffiċjali tal-Unjoni Ewropea.
   
      Magħmul fi Brussell, id-9 ta’ Marzu 2012.
      
         
            Għall-Kummissjoni
         
         Maria DAMANAKI
         
            Membru tal-Kummissjoni
         
      
   
   
      (1)  ĠU L 225, 31.8.2005, p. 18.
   
      (2)  ĠU C 292, 28.10.2010, p. 3.